I. REACHTAÍOCHT TRÉIDLIACHTA

31964 L 0433: Treoir 64/433/CEE ón gComhairle an 26 Meitheamh 1964 maidir le coinníollacha sláinte chun feoil úr a tháirgeadh agus a mhargú (IO 121, 29.7.1964, lch. 2012, agus arna leasú agus arna comhdhlúthú iardain in IO L 268, 24.9.1991, lch. 69), mar atá arna leasú go deireanach le:

- 31995 L 0023: Treoir 95/23/CE ón gComhairle an 22.6.1995 (IO L 243, 11.10.1995, lch. 7);

31971 L 0118: Treoir 71/118/CEE ón gComhairle an 15 Feabhra 1971 maidir le fadhbanna sláinte a dhéanann difear do fheoil úr éanlaith chlóis a tháirgeadh agus a chur ar an margadh (IO L 55, 8.3.1971, lch. 23, agus arna leasú agus arna tabhairt suas chun dáta iardain in IO L 62, 15.3.1993, lch. 6), mar atá arna leasú go deireanach le:

- 31997 L 0079: Treoir 97/79/CE ón gComhairle an 18.12.1997 (IO L 24, 30.1.1998, lch. 31);

31977 L 0099: Treoir 77/99/CEE ón gComhairle an 21 Nollaig 1976 maidir le fadhbanna sláinte a dhéanann difear do tháirgeadh agus margú táirgí feola agus táirgí áirithe eile de thionscnamh ainmhíoch (IO L 26, 31.1.1977, lch. 85, agus arna leasú agus arna tabhairt suas chun dáta iardain in IO L 57, 2.3.1992, lch. 4), mar atá arna leasú go deireanach le:

- 31997 L 0076: Treoir 97/76/CE ón gComhairle an 16.12.1997 (IO L 10, 16.1.1998, lch. 25);

31991 L 0493: Treoir 91/493/CE ón gComhairle an 22 Iúil 1991 ag leagan síos na gcoinníollacha sláinte chun táirgí iascaigh a tháirgeadh agus a chur ar an margadh (IO L 268, 24.9.1991, lch. 15), mar atá arna leasú go deireanach le:

- 31997 L 0079: Treoir 97/79/CEE ón gComhairle an 18.12.1997 (IO L 24, 30.1.1998, lch. 31);

31992 L 0046: Treoir 92/46/CEE ón gComhairle an 16 Meitheamh 1992, ag leagan síos na rialacha sláinte chun bainne amh, bainne teaschóireáilte agus táirgí bunaithe ar bhainne a tháirgeadh agus a chur ar an margadh (IO L 268, 14.9.1992, lch. 1), mar atá arna leasú go deireanach le:

- 31996 L 0023: Treoir 96/23/CE ón gComhairle an 29.4.1996 (IO L 125, 23.5.1996, lch. 10);

31994 L 0065: Treoir 94/65/CE ón gComhairle an 14 Nollaig 1994 ag leagan síos na gceanglas chun feoil mhionaithe agus ullmhóidí feola a tháirgeadh agus a chur ar an margadh (IO L 368, 31.12.1994, lch. 10).

(a) Ní bheidh feidhm go dtí an 31 Nollaig 2006 maidir le bunaíochtaí sa Liotuáin atá liostaithe i bhFoscríbhinn B a ghabhann leis an Iarscríbhinn seo ag na ceanglais struchtúracha atá leagtha síos in Iarscríbhinn I a ghabhann le Treoir 64/433/CEE, in Iarscríbhinn I a ghabhann le Treoir 71/118/CEE, in Iarscríbhinní A agus B a ghabhann le Treoir 77/99/CEE, san Iarscríbhinn a ghabhann le Treoir 91/439/CEE, in Iarscríbhinn B a ghabhann le Treoir 92/46/CEE agus in Iarscríbhinn I a ghabhann le Treoir 94/65/CE, faoi réir na gcoinníollacha atá leagtha síos thíos.

(b) Fad a thairbhíonn na bunaíochtaí dá dtagraítear i mír (a) thuas d'fhorálacha na míre sin, ní chuirfear táirgí de thionscnamh na mbunaíochtaí sin ach ar an margadh náisiúnta amhaín nó ní úsáidfear iad ach do phróiseáil bhreise i mbunaíochtaí náisiúnta atá folaithe freisin ag forálacha mhír (a), gan spleáchas don dáta margaíochta. Ní foláir marc speisialta sláinte a bheith ar na táirgí sin.

I gcás táirgí iascaigh úra, ullmhaithe nó próiseáilte, ní chuirfear ach ar an margadh náisiúnta amhaín iad nó ní dhéanfar iad a láimhsiú nó ní dhéanfar phróiseáil bhreise orthu ach sa bhunaíocht chéanna, gan spleáchas don dáta margaíochta. Ní foláir táirgí iascaigh úra, ullmhaithe nó próiseáilte a fhilleadh agus/nó a phacáil in aonaid tráchtála agus ní foláir marc speisialta sainaithinte a bheith orthu.

Tá feidhm ag an gcéad fhomhír maidir leis na táirgí go léir de thionscnamh bunaíochtaí iomlánaithe feola nuair atá cuid den bhunaíocht faoi réir fhorálacha mhír (a).

Féadfaidh bunaíochtaí próiseáilte bainne nach bhfuil liostaithe i bhFoscríbhinn B a ghabhann leis an Iarscríbhinn seo seachadtaí bainne amh a fháil ó fheirmeacha nach gcomhlíonann Iarscríbhinn A, Caibidil IV, A (1) de Threoir 92/46/CEE, ar chuntar go bhfuil na feirmeacha sin luaite ar liosta arna choimeád ar bun ag na húdaráis Liotuánacha chun na críche sin.

Féadfaidh bunaíochtaí próiseáilte bainne nach bhfuil folaithe ag an gcóras idirthréimhseach seachadtaí bainne amh a fháil ó fheirmeacha déiríochta nach gcomhlíonann Iarscríbhinn A, Caibidil IV, A (1) de Threoir 92/46/CEE, ar chuntar go bhfuil na feirmeacha sin luaite ar an liosta dá dtagraítear san fhomhír sin roimhe seo agus go n-úsáidtear an bainne amh arna sheachadadh go heisiach chun cáis ar mó a tréimhse aibithe ná 60 lá a mhonarú.

(c) Áiritheoidh an Liotuáin go gcomhlíonfar de réir a chéile na ceanglais struchtúracha dá dtagraítear i mír (a) i gcomhréir leis na teorainneacha ama atá leagtha amach i bhFoscríbhinn B a ghabhann leis an Iarscríbhinn seo chun na heasnaimh atá ann a cheartú. Áiritheoidh an Liotuáin gurb iad na bunaíochtaí a chomhlíonann na ceanglais sin go hiomlán faoi cheann an 31 Nollaig 2006, agus iad sin amháin, a leanfaidh de bheith ag oibriú. Déanfaidh an Liotuáin tuarascálacha bliantúla a thíolacadh don Choimisiún maidir leis an dul chun cinn i ngach ceann de na bunaíochtaí atá liostaithe i bhFoscríbhinn B, lena n-áirítear liosta de na bunaíochtaí atá tar éis na forbairtí a chríochnú le linn na bliana i dtrácht.

(d) Féadfaidh an Coimisiún Foscríbhinn B a ghabhann leis an Iarscríbhinn seo dá dtagraítear i mír (a) a thabhairt suas chun dáta roimh an aontachas agus go dtí an 31 Nollaig 2006, agus sa chomhthéacs sin féadfaidh sé bunaíochtaí leithleacha a chur léi nó a scriosadh, i bhfianaise an dul chun cinn arna dhéanamh maidir le heasnaimh atá ann a cheartú agus i bhfianaise thoradh an phróisis faireacháin.

Glacfar rialacha mionsonraithe cur chun feidhme chun oibriú rianúil an chórais idirthréimhsigh thuas a áirithiú i gcomhréir le hAirteagal 16 de Threoir 64/493/CEE, Airteagal 21 de Threoir 71/118/CEE, Airteagal 20 de Threoir 77/99/CEE, Airteagal 15 de Threoir 91/493/CEE, Airteagal 31 de Threoir 92/46/CEE agus Airteagal 20 de Threoir 94/65/CE.

--------------------------------------------------